1924-ի հոկտեմբերի 12-ին Դնեստրի ձախափնյա մասում կազմավորվեց ՄԽՍՀ (ՈւԽՍՀ-ի կազմում)։ 1940-ի օգոստոսի 2-ին կազմավորվեց ՄԽՍՀ-ն։ Հայրենական մեծ պատերազմի (1941—1945) սկզբին հանրապետությունը օկուպացրին գերմանաֆաշիստական զորքերը։ Ազատագրվել է 1944-ին։ Կոմունիստական կուսակցության ղեկավարությամբ իրականացված ինդուստրացման, գյուղատնտեսության կոլեկտիվացման, կուլտուրական հեղափոխության շնորհիվ հանրապետությունում հիմնականում կառուցվել է սոցիալիստ, հասարակարգ։ 1982-ի հունվարի 1-ին Մոլդավիայի կոմկուսի շարքերում եղել է 166049 կուսանդամ, 8228 անդամության թեկնածու, Մոլդավիայի ԼԿԵՄ-ում՝ 601406 անդամ, արհմիություններում՝ 2053473 անդամ, ՄԽՍՀ ժողովուրդը ԽՍՀՄ եղբայրական ժողովուրդների օգնությամբ ետպատերազմյան հնգամյակներում նշանակալի հաջողությունների է հասել կոմունիստական հասարակարգի կառուցման գործում։ Հանրապետությունը պարգևատրվել է Լենինի (1958), ժողովուրդների բարեկամության (1972), Հոկտեմբերյան հեղափոխության (1974) շքանշաններով։